אדי מארסן

אדוורד מוריס צ'ארלס "אדי" מארסן (באנגלית: Edward Maurice Charles "Eddie" Marsan; ‏נולד ב-23 ביוני 1968) הוא שחקן קולנוע וטלוויזיה אנגלי. התפרסם בזכות תפקידיו בסרטים "הנקוק", "חופשייה ומאושרת", "וירה דרייק", "אמן האשליות" ו"שרלוק הולמס". מארסן נולד בשכונת סטפני שברובע טאוור האמלטס, לונדון. גדל במשפחה ממעמד הביניים, אביו היה נהג משאית ואמו הייתה מחלקת אוכל בקפיטריית בית ספר. למד משחק ב"אקדמיה לאומנויות מאונטוויו" שבצפון לונדון, משם סיים בהצלחה בשנת 1991. לפני שנהפך לשחקן עסק מארסן בדפוס. התפרסם לראשונה בשנת 2000 בסרט הפשע הבריטי "גנגסטר מס. 1" ובשנה שלאחר מכן בסרט האימה המלחמתי "הבונקר". ערך את הופעתו הראשונה בהפקה הוליוודית גדולה בסרטו של מרטין סקורסזה "כנופיות ניו יורק". המשיך עם הופעה קטנה בדרמה "21 גרם" בתפקיד הכומר ג'ון וגדולה ומוערכת יותר בדרמה הבריטית המצליחה "וירה דרייק" בתפקיד רג' בן זוגה של אתל, בתה של מבצעת ההפלות וירה דרייק (אימלדה סטאונטון). ב-2005 הופיע בדרמה "הסוד שמעבר למילים" בהפקתו של פדרו אלמודובר. ב-2006 התפרסם מארסן בשוברי הקופות "משימה בלתי אפשרית 3" בתפקיד בראונווי יד ימינו של סוחר הנשק אוון דאביאן (פיליפ סימור הופמן), "ונדטה" ובמותחן הקוסמות התקופתי "אמן האשליות" בתור ג'וזף פישר מנהלו של הקוסם אייזנהיים (אדוארד נורטון). ב-2008 זכה מארסן לביקורות מהללות ובפרסי מבקרים בבריטניה על הופעתו בדרמה הקומית של מייק לי "חופשייה ומאושרת". באותה השנה הופיע בהפקת גיבורי העל שוברת הקופות "הנקוק" בתפקיד מנהיג שודדי הבנק רד פארקר, בדרמה "אני ואורסון וולס" בתפקיד כוכב הקולנוע ג'ון האוסמן ובסדרת הדרמה המוערכת "דוריט הקטנה". ב-2009 שיחק מארסן בסרט הפעולה "שרלוק הולמס" בתור המפקח לסטרייד ובמותחן הפשע "איפה אליס?" בתור ויק החוטף את בת העשירים אליס קריד (ג'מה ארטרטון). ב-2011 זכה בביקורות טובות על הופעתו בדרמה העצמאית "טראינוזאור", בנוסף שיחק בסרטו של סטיבן ספילברג " סוס מלחמה" בתור סמל פריי ובשובר הקופות "שרלוק הולמס: משחק הצללים" בו שב לגלם את תפקיד המפקח לסטרייד. בשנת 2015 שיחק במיני-סדרת הפשע הבריטית "ריבר" ברשת BBC One בכיכובו של סטלאן סקארסגארד. בשנת 2017 שיחק בסרטו הביוגרפי של פיטר לנדסמן "האיש שהפיל את הבית הלבן", בכיכובו של ליאם ניסן. משנת 2013 מגלם מרסן את דמותו של טרי דונובן, אחיו חולה הפרקינסון בסדרה "ריי דונובן". בשנת 2018 גילם את דמותו של שמעון פרס בסרט "שבעה ימים באנטבה". בשנת 2021 שיחק בסרטו של שון פן "חיים במנוסה". מארסן נשוי למאפרת ג'ני שניידר, והוא אב לארבעה ילדים. האיש שידע יותר קצת (1997) האהבה של השנה הזאת (1999) גאנגסטר מס. 1 (2000) בגדי הקיסר החדשים (2001) הבונקר (2001) כנופיות ניו יורק (2002) אחרי החיים (2002) 21 גרם (2003) רוקט פוסט (2004) וירה דרייק (2004) צילה של החרב (2005) הסוד שמעבר למילים (2005) ביאוולף וגרנדל (אנ') (2005) העולם החדש (2005) משימה בלתי אפשרית 3 (2006) שישים ושש (2006) אמן האשליות (2006) ונדטה (2006) התליין האחרון (2006) מיאמי וייס (2006) אני רוצה את קנדי (2007) תגדל משלך (2007) אני ואורסון וולס (2008) פיינטהארט (2008) חופשייה ומאושרת (2008) אלוהים על דוכן הנאשמים (2008) שרלוק הולמס (2009) איפה אליס? (2009) חסר לב (2009) טרילוגיית כיפה אדומה (2009) - סרט טלוויזיה של ערוץ 4 לונדון בולווארד (2010) טראינוזאור (2011) סוס מלחמה (2011) שרלוק הולמס: משחק הצללים (2011) שלגייה והצייד (2012) אני, אנה (2012) ג'ק הרוצח הענק (2013) סוף העולם (2013) Filth‏ (2013) X+Y ‏ (2014) הג'וב האמריקאי האחרון (2014) Concussion ‏(2015) סוג של רצח (2016) גולם רצחני (2016) הנשיקה האחרונה של הקיסר (2016) פצצה אטומית (2017) שעתם היפה (2017) האיש שהפיל את הבית הלבן (2017) שבעה ימים באנטבה (2018) מוגלי: אגדת הג'ונגל (2018) אביגיל (2019) מהיר ועצבני: הובס ושואו (2019) הפרופסור והמשוגע (2019) הג'נטלמנים (2020) שומר טינה (2021) The Virtuoso‏ (2021) חיים במנוסה‏ (2021) מבצע פורצ'ן: תרגיל מלחמה (2022) Charlotte‏ (2022) - דיבוב חוזה מסוכן‏ (2022) משחק של חיים או מוות (2022) משחק הוגן‏ (2023) המלכה השישית (2024) Back to Black‏ (2024) שרלוק הולמס 3 (2025) Emperor‏ (TBA) Midas Man‏ (TBA) הקיסר האחרון (2001) צ'ארלס השני: הכוח והתשוקה (2003) דוריט הקטנה (2008) 39 הצעדים (2008) ת'ורן (2010) מובי דיק (2011) ריי דונובן (2013) סאות'קליף (2013) ריבר (2015) The Pact‏ (2021) דרך רידלי (2021) Deceitt‏ (2021) ריי דונובן: הסרט (2022) - סרט טלוויזיה של שואוטיים הנוכל, אשתו והסירה (2022) הכוח (2023) מלך החורף (2023) פרנקלין (2024) סופסל (אנ') (2024) לוקרבי (אנ') (TBA) מדיה וקבצים בנושא אדי מארסן בוויקישיתוף אדי מארסן, ברשת החברתית אקס (טוויטר) אדי מארסן, ברשת החברתית אינסטגרם אדי מארסן, במסד הנתונים הקולנועיים IMDb (באנגלית) אדי מארסן, באתר AllMovie (באנגלית) אדי מארסן, באתר Rotten Tomatoes (באנגלית) אדי מארסן, במסד הנתונים הקולנועיים KinoPoisk (ברוסית) אדי מארסן, באתר MusicBrainz (באנגלית)